యధావిధిగా శ్రీలంక-పాక్‌ రెండవ మ్యాచ్‌
కోల్‌కతా: వరల్డ్‌ టి20లో భాగంగా శనివారం నగరంలోని ఈడెన్‌ గార్డెన్‌లో బెంగాల్‌ జట్టుకు మధ్య జరుగనున్న తొలి వార్మప్‌ మ్యాచ్‌ రద్దయింది.పాక్‌ ఆటగాళ్ల భద్రతపై భారత ప్రభుత్వం నుంచి హామీ లభించిన అనంతరం ఆ దేశ క్రికెట్‌ జట్టు శుక్రవారం వరల్డ్‌ టి20 బయల్దేరనుంది.కాగా నేడు సాయంత్రంలోగా పాకిస్థాన్‌ క్రికెట్‌ జట్టు భారత్‌కు వచ్చే అవకాశం ఉండటంతో ఆ జట్టు ఆడే తొలి వార్మప్‌ మ్యాచ్‌ రద్దు చేయక తప్పలేదు.ఇదిలా ఉండగా ఇదే స్టేడియంలో మార్చి 14న పాకిస్థాన్‌,శ్రీలంక జట్ల మధ్య జరిగే రెండవ వార్మప్‌ మ్యాచ్‌ యాధావిధిగా జరుగనుంది. భారత్‌లో పాకిస్థాన్‌ క్రికెట్‌ జట్టు పర్యటనపై గత కొన్ని రోజులుగా అనిశ్చితి నెలకొన్న క్రమంలో మ్యాచ్‌ టికెట్లు అమ్మకం కూడా ఆలస్యం కానుంది.ఈనెల 19వ తేదిన ఇరు జట్ల మధ్య కోల్‌కతాలో జరిగే మ్యాచ్‌కు సంబంధించి టికెట్ల అమ్మకాన్ని 16వ తేది నుంచి ప్రారంభించనున్నట్లు క్రికెట్‌ అసోసియేషన్‌ ఆఫ్‌ బెంగాల్‌ స్పష్టం చేసింది.భద్రతా కారణాల నేపథ్యంలో పాకిస్థాన్‌-భారత్‌ మ్యాచ్‌ను ధర్మశాల నుంచి కోల్‌కతాకు మర్చాడం టికెట్ల అమ్మకం ఆలస్యం కావడానికి మరో కారణమని పేర్కొనాలి.